open-index/open-wikipedia-markdown huggingface dataset:
KK (ukeblad)

***KK*** (tidligere ***Kvinner og Klær***) er Norges eldste ukeblad.

*KK* er Norges største blad for kvinner og inneholder reportasjer og artikler om klær og moter, interiør, helse og livsstil, men også aktuelle saker, i tillegg til annonser. Redaktør er Ingeborg Heldal. *KK* utgis av Aller Media.

Bladet ble etablert i 1874 som *Nordisk Mønster-Tidende*. Det fikk navnet *Kvinner og Klær* i 1940, før det gikk over til kun å bruke forkortelsen *KK* i 1970.

*KK* har også en omfattende nettutgave. KK.no ble etablert 23. januar 2006 av redaktør Ine Thereze Gransæter. Per mars 2019 har KK.no cirka 1 million brukere per uke. 

Både *KK* og KK.no holder til i Karvesvingen 1 i Oslo.

## Redaktører
### Redaktører i ''KK''
* Kjersti Løken Stavrum (2004)
* Bente E. Engesland (2004–2008)
* Gjyri Helén Werp (2008–2015)
* Ellen Wisløff (2015-)
* Ingeborg Heldal (2017 - )

### Redaktører i KK.no
* Ine Thereze Gransæter (2006)
* Gjyri Helén Werp (2016)

## Opplag
Bekreftede netto opplagstall fra Mediebedriftenes Landsforening:

## Referanser




## Eksterne lenker
* KKs hjemmeside
* Aller Medias hjemmeside
Norgesmesterskapet i fotball for menn 1976

**Norgesmesterskapet i fotball for menn 1976** ble vunnet av Brann etter seier over Sogndal med 2&ndash;1 den 24. oktober. Dette var fjerde gangen Brann vant et norgesmesterskap. 

Finalist Sogndal spilte dette året i  og ble det første laget fra 3. nivå som spilte seg fram til en finale,

3.-divisjonslaget  stod også for en sensasjon dette året da de slo  4&ndash;0 i 2. runde.

## 1. runde

## 2. runde

## 3. runde

## 4. runde

## Kvartfinaler

****' &ndash;  1-0
****' &ndash;  2-1 e.e.o.
****' &ndash;  1-0
* &ndash; ***' 3-3, 2-3

## Semifinaler

****' &ndash;  3-0
* &ndash; ***' 1-3

## Finale
**[[Sportsklubben Brann|Brann]]** ble norgesmester etter at de vant over Sogndal med 2&ndash;1 den 24. oktober. Målscorere for Brann var Steinar Aase som scoret i det 66. minutt og Bjørn Tronstad som scoret i det 87. minutt. For Sogndal scoret Knut Christiansen i det 80. minutt. 17&nbsp;700 tilskuere overvar kampen som ble spilt på Ullevaal stadion i Oslo. Dommer var Odd Johannessen. 

Branns vinnerlag: Jan Knudsen, Tore Nordtvedt, Helge Karlsen, Atle Bilsback, Per Egil Pedersen, Ingvald Huseklepp (Rune Pedersen fra 84 min.), Atle Hellesø (Frode Larsen fra 46 min.), Neil McLeod, Egil Austbø, Steinar Aase og Bjørn Tronstad.

## Referanser


## Kilder
* www.rsssf.no
* Aftenposten
* Einar Munthe-Kaas (red). *Sportsboken '76*. Dreyer. ISBN 82-7096-236-5.
Glåmbrua

**Glåmbrua** er ei veibru på riksvei 25 i Elverum kommune i Innlandet. Brua krysser Glåma i Elverum sentrum. Den er ei platebærerbru, som ble åpnet i 1979. To eldre bruer i Elverum, Gamlebrua og Nybrua (like nord for Glåmbrua), ble åpnet henholdsvis i 1862 og 1936 og er bevart.

Våren 1995 truet en flom med å ødelegge Glåmbrua. 2. juni ble det vurdert å sprenge brua for å hindre at den skulle virke som en demning og skape en flodbølge dersom den brast. Men brua klarte seg, ikke minst ved at flere tonn med betongelementer ble lastet på brua. (Se også Vesleofsen.)

Gamlebrua og Nybrua ble i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet 17. april 2008 Glåmbrua, men ikke Gamlebrua og Nybrua.

## Se også
*Liste over broer i Norge
*Liste over broer i Norge etter lengde

## Referanser


## Eksterne lenker
*
Gamlebrua i Elverum

**Gamlebrua** er ei fagverksbru som krysser Glomma i Elverum i Innlandet. Brua er ca. 263 meter lang og har 8 spenn. Arbeidet med brua begynte i 1858, og brua ble åpnet i 1862. Stålkonstruksjonene til brua ble laget i Skottland og satt sammen i Elverum. Brua var opprinnelig planlagt som ei kombinert vei- og jernbanebru, med jernbanespor til Elverum Leir på østsiden av Glomma, men den ble aldri tatt i bruk som jernbanebru. I dag er brua bare i bruk som gang- og sykkelvei.

Gamlebrua og Nybrua ble i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet 17. april 2008 Glåmbrua, men ikke Gamlebrua og Nybrua.

## Se også
*Liste over broer i Norge
*Liste over broer i Norge etter lengde

## Referanser
Nybrua (Elverum)

**Nybrua i Elverum** er ei hengebru som krysser Glomma i Elverum i Innlandet. Brua er 186 meter lang og har 3 spenn; hovedspennet er 160 meter. Nybrua ble åpnet i 1936. Den erstattet Gamlebrua fra 1862, og ble i sin tur erstattet av Glåmbrua i 1979. Nybrua er i dag del av fylkesvei 2154.

Nybrua og Gamlebrua ble i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet 17. april 2008 Glåmbrua, men ikke Nybrua og Gamlebrua.

## Se også
*Liste over broer i Norge
*Liste over broer i Norge etter lengde

## Referanser
Hjemmet (ukeblad)

***Hjemmet*** er et norsk ukeblad, som ble etablert i 1898. Det utgis av Egmont Publishing.

Ukebladet er Norges største. Sentrale områder for bladets innhold er reportasjer, mat, interiør, tegneserier og kryssord.

## Opplag
Hjemmet hadde et opplag på over 370 000 i begynnelsen av 1980-årene.  I 2017 var opplaget på 137 000.

## Blad med samme navn
Et annet ukeblad med navnet *Hjemmet* ble etablert i 1876, som ukentlig tilleggsblad til *Fædrelandet*. Ukebladet ble redigert av Hallvard Gunleikson Heggtveit, men ble senere, under tittelen *Hjemmets og Arbeiderens Ven*, overtatt av Hans Bernhoft Klæboe, og fra 1891 av Eugène Hansen. I 1897 ble ukebladets navn endret tilbake til *Hjemmet*, under Kristen Vennesland som redaktør. Fra 1909 fikk ukebladet ny og kvinnelig redaktør, Karin Bruland-Nilssen, som drev ukebladet videre under navnet *Hjemmets Ven*.

## Galleri

Hjemmet No 39 29 september 1921.pdf|Ukebladet Hjemmet No. 39. 29. september 1921.
Hjemmet No 27 7 juli 1921.pdf|Ukebladet Hjemmet No. 27. 7. juli 1921.


## Opplag
Bekreftede netto opplagstall fra Mediebedriftenes Landsforening:

## Referanser


## Eksterne lenker
* 
*
Craig Nunenmacher

**Craig «Louisiana Lightning» Nunenmacher ** er en musiker (trommer).

Nunenmacher er mest kjent som trommeslager i Black Label Society (BLS). Han ble med i BLS mens han spilte i bandet Crowbar, som reiste på turné sammen med BLS. BLS' originale trommeslager Phil Ondich forlot turnéen, så Nunenmacher måtte ta over og ble så tilbudt fast plass i bandet.

I 2003 fokuserte BLS' frontfigur Zakk Wylde på turnévirksomhet med Ozzy Osbourne, og Nunemacher spilte igjen sammen med Crowbar.
Carl Julius Aller

**Carl Julius Aller** (født 25. november 1845 i København, død 23. august 1926 på Sophienholm) var en dansk litograf, forlegger, bladutgiver og forretningsmann. Han grunnla blant annet ukebladet Allers.

Carl Aller oppfant som ung grafiker en kjemisk metode for å overføre illustrasjoner fra papir til litografisk stein slik at han kunne kopiere bildene. For dette mottok han det Ørstedske legat. Carl Aller er likevel mest kjent som redaktør og utgiver av ukebladet *Illustreret familie-journal* som han startet i København i 1877. Bladet ble svært populært, og lever fremdeles videre i ukebladet Allers. Den svenske utgaven av ukebladet, *Aller familj-journal*, kom i 1893 og den norske i 1897.

Carl Aller bygget også opp utgivervirksomheten ved tidlig å utgi et populært konversasjonsleksikon. Carl Allers etablissement A/S (CAE) ble etterhvert en storbedrift som i tillegg til å publisere blader, også overtok flere trykkerier og anla papirfabrikk. Dette konsernet er i dag det største ukebladforlaget i Norden med ledende magasiner i både Danmark, Sverige, Norge og Finland. Selskapet utgir i Danmark blant annet det danske Se og Hør, Billed-Bladet, Kig Ind, Ude og Hjemme og Familie Journal, mens datterselskapet Allergruppen i Norge utgir Allers, Se og Hør, KK og Henne.

Carl Aller giftet seg 20. oktober 1871 med Laura Aller.

## Referanser
Den romerske republikk (1849)

**Den romerske republikk** var betegnelsen på en republikk som ble grunnlagt av Carlo Armellini, Giuseppe Mazzini og Aurelio Saffi i 1849, da den midlertidig erstattet pavens kontroll over Kirkestaten. 

Republikken vedtok i sin korte levetid en grunnlov utarbeidet av Mazzini, som blant annet inkluderte bestemmelser om direkte demokrati, maktdeling, religionsfrihet og allmenn stemmerett for menn. 

Staten eksisterte bare i underkant av fem måneder, da den ble avsatt av franske styrker i allianse med pave Pius IX. 
## Referanser

## Eksterne lenker
*
Jakob, Josefs far

**Jakob** var ifølge Matteusevangeliet kap. 1 faren til Josef, Jesu fosterfar. Jakob var etterkommer av Serubabel og altså av kongelig ætt.

I Lukasevangeliet kap. 3 kalles Josef «sønn av Eli». Mange antar at denne Eli, hvis ætt også føres tilbake til David, var faren til Maria og Josefs svigerfar.
Japanese Experiment Module

**Japanese Experiment Module** (JEM), Kibō (希望), er den japanske delen av Den internasjonale romstasjonen (ISS) og er bygget av Japan Aerospace Exploration Agency (JAXA).

Den består av fire deler:
*Pressurized Module (PM) er kjerne-komponenten. Den er sylindrisk, 11.2 m land og 4.4 m i diameter. Den inneholder 10 «International Standard Payload Racks» (ISPRs).
*Exposed Facility (EF), også betegnet som «Terrassen» er lokalisert utenfor ene enden av PM, som har en luftsluse. Eksperimenter er fullt eksponert til rom-miljøet her. 
*Experiment Logistics Module (ELM) inneholder en trykksatt seksjon for å håndtere PM og en trykkløs seksjon for å drive EF. Den er plassert på toppen av PM, og mobil. Den er tenkt som en lagerplass og transport-modul. 
*Remote Manipulator System (JEMRMS) er en robot-arm, montert på PM, ment for å håndtere nyttelasten på EF og å flytte utstyr til og fra ELM.

## Spesifikasjoner

Kibō vil være den største enkeltdelen av ISS. I begynnelsen av programmet var det den minste, men andre partnere i ISS-prosjektet, Europa og USA, reduserte størrelsen på sine respektive laboratorie-moduler, mens størrelsen på Kibō ble aldri forandret. 

## Oppskyting og tilkobling til ISS
30. mai 2003 forlot PM Japan for å bli levert til John F. Kennedy Space Center (KSC). ELM PS ankom KSC 12. mars 2007.

I juni 2007 planla NASA å skyte opp hele  Japanese Experiment Module (JEM) i tre romfergeoppdrag:
**Experiment Logistics Module* (ELM) PS – Februar 2008 – romferoppdrag STS-123
*Kibo *Pressurized Module* (PM), JEM, *Remote Manipulator System* (JEM RMS) – April 2008 romferoppdrag STS-124.
**Exposed Facility* (EF) – 2009 romferoppdrag STS-127

## Vitenskapelige aktiviteter og nyttelast
***MAXI** røntgen astronomi fra 0.5 to 30 keV
***SMILES** observerer og måler veldig svake sub-millimeter bølge emissisjonslinjer av måle-gass-molekyler i stratosfæren
***CALET** Observasjon etter høy energi Skytes opp i 2012 ved hjelp av HTV, Mass: 2500 kg

## Referanser


## Eksterne lenker
* https://web.archive.org/web/20070121040332/http://iss.sfo.jaxa.jp/iss/index_e.html -- NASDA's site on JEM
* KIBO at JAXA site
Nybergsund bru

**Nybergsund bru** er navnet på to veibruer som krysser Trysilelva ved Nybergsund i Trysil kommune i Innlandet. Den ble påbegynt i august 2004 og åpnet 24. august 2005, den erstattet Gamle Nybergsund bru, navnet Nybergsund bru brukes også om denne.

Den nye brua er del av riksvei 25 og er ei trebru med lengde . Den har tre spenn på  hver. Brua leder riksveien utenom Nybergsund sentrum. Brua er en trebue bru med vekt på integrering av belysning og lyssetting. Brua er gjennomdetaljert med stor vekt på vegføring og landskapsforming fram mot brua slik at trafikanten får en sekvens av opplevelser.  Konsept og utforming Selberg Arkitekter As.

## Se også
*Liste over broer i Norge
*Liste over broer i Norge etter lengde

## Eksterne lenker
* Trysil kommune: Nybergsund bru er åpnet (25.08.2005)
* Trysil kommune: Nybergsund bru blir kommunal (28.07.2004)
* Våre Veger: Trebru i de dype skoger
Bautahaugen Samlinger

**Bautahaugen Samlinger** er et friluftsmuseum i Hedalen i Sør-Aurdal kommune, i Innlandet fylke. Museet er en del av Valdresmusea. Museet ligger i de sentrale delene av Hedalen, i en liten skog ovenfor dalbunne og med Hedalsfjellene rundt. Alle bygningene på museet er hus fra gårder i bygda, og hus brukt i forbindelse med jakt, fiske og seterdrift i fjellene rundt Hedalen og inne i Vassfaret og Vidalen. Museet viser liv, virke og utvikling i disse bygdene. 

Opprinnelig var det tre bygninger på museet, en hedalstue fra 1700-tallet, et 1600-talls stabbur og en låve med hestevandring. Senere er flere bygninger flyttet til museet, og nå har det en fiskebu fra Vassfaret, seterbygninger og en av de siste årestuene. Inne på museumsområdet ligger småbruket Brakadokka hvor det var landhandleri fra 1870. I ett av rommene i stua er det innredet en skolestue. 

Bautahaugen Samlinger ligger i kulturlandskapet i Hedalen, med rester av eldre bosetninger, rydningsrøyser og gamle veier. Noe lengre opp i Hedalen er den gamle Hedalen stavkirke.

## Eksterne lenker
* Museene i Valdres
*Valdres Natur- og Kulturpark
Haakon H. Bartnæs

**Haakon Henrik Bartnæs** (1873–1935) var en norsk skolelærer, internatskolebestyrer og kommunepolitiker.

Han vokste opp på slektsgården Midt-Bartnes, «Henrikgården», i Beitstad. Hans yrkesmilitære karriere ble kort. I stedet utdannet han seg til lærer ved Tromsø seminarium i 1897. Han hadde lærerposter først på Senja, senere i Lakselv i Finnmark, hvor han lærte seg både samisk og kvensk.

Internatskolen i Lakselv var en stor hvitmalt trebygning med to etasjer, med lite ressurser. Mange av elevene var så dårlig kledd at de måtte låne varme plagg fra et reservelager Bartnæs fikk etablert. Første verdenskrig førte til akutt matmangel på skoleinternatet, og det ble klaget til skolestyret på Bartnæs for dårlig kosthold. Da saken kom opp for retten ble skoleinternatet frikjent for anklagene da det ble slått fast at betjeningen kun hadde gjort så godt de evnet i en vanskelig tid. Lærerne spiste nøyaktig det samme som elevene og måtte i tillegg betale 1 krone og 25 øre døgnet for kost og losji.

Medio november 1919 mottok Haakon Henrik Bartnæs en lærerpost ved folkeskolen i Honningsvåg, og fra 1922 var han skolens bestyrer. Her ble han også formann i fattigstyret og fra 1929 til 1931 ordfører i Kjelvik kommune, det som nå heter Nordkapp kommune. Han representerte Arbeiderpartiet.

## Litteratur
* «Bygd og By. Dødsfall. Skolebestyrer Håkon H. Bartnæs 0187. *Norsk Skuleblad* nr. 35, 31. august 1935. Oslo.
* Erik Henning Edvardsen: «Internatbestyrer Haakon H. Bartnæs» (side 5–6), *Porsangerfolket. Årbok for Porsanger 1996*. Lakselv.
* Arne Espeland (red.): *Norske skulefolk*, Dreyers forlag 1934.

## Referanser
IPEA

**IPEA AS** var en norsk teleoperatør som tilbød mobil- og bredbåndstelefoni. IPEA hadde administrasjon i Bergen, teknisk avdeling i Oslo, og kundestøtte i Bergen og Alta. 

Den 11. januar 2008 ble IPEA oppkjøpt av Network Norway og ble dermed innelemmet i One Call.

## Referanser


## Eksterne lenker
*
Geoff Hurst

**Geoffrey Charles Hurst** (født 8. desember 1941 i Lancashire) er en britisk tidligere fotballspiller og trener. Han er en av bare fem mannlige fotballspillere som har scoret tre mål i en VM-finale. 

De tre målene kom i finalen i 1966 for England, i deres 4&ndash;2-seier over  på det gamle Wembley. 

Totalt scoret han 24 mål på 49 landskamper for England, og på klubblagsnivå spilte han for West Ham United, Stoke City og West Bromwich Albion. For West Ham ble det totalt 180 mål på 411 kamper.

Geoff Hurst var manager for Chelsea FC i årene 1979-81.

Hurst ble utnevnt til *[[Knight Bachelor]]* av dronning Elisabeth II og ble derved slått til ridder. Hurst er også medlem av Order of the British Empire.

## Referanser


## Eksterne lenker
*
Hyrum Smith

**Hyrum Smith** (født 9. februar 1800, død 27. juni 1844) var en eldre bror av Joseph Smith og spilte en viktig rolle i grunnleggelsen av De siste dagers hellige. 

Han stod broren nær og var en av dem som hevdet å ha sett gullplatene med budskapet som ble til Mormons bok. Han fylte senere flere verv i kirken.

Han og broren tjente som offiserer og ble satt i arrest i påvente av en rettergang i forbindelse med noen tvister som oppstod. Sammen ble de skutt og drept av en flokk pøbler som brøt seg inn. 

Han var far til Joseph Fielding Smith, som senere ble den sjette profeten i Jesu Kristi kirke av siste dagers hellige.

## Referanser
Memorabilia

**Memorabilia** er et engelsk lånord i betydningen «ting verdt å huskes», som har sitt opphav i latinske  *memorabilia*, «bemerkelsesverdige hendelser». Det engelske begrepet, som på norsk, brukes om suvenirer og minnegjenstander, men også minneverdige begivenheter eller erindringer. Disse må ha betydning utover det helt private, ved at enten person eller begivenhet er av offentlig interesse.

Spesielt når det gjelder Beatleseffekter snakker vi om Beatlesabilia eller beatlesiana. Tilsvarende også Elvisabilia (elvisiana), Ibsenabilia (ibseniana), og lignende.

## Se også
*Beatlemania

## Referanser
Robert Devereux

**Robert Devereux** er navnet til flere personer:

* Robert Devereux, 2. jarl av Essex (1566&ndash;1601)
* Robert Devereux, 3. jarl av Essex (1591&ndash;1646)
* Robert Devereux (rugbyspiller) (1897&ndash;1974)
HMS «Glasgow» (D88)

:*For andre krigsskip med navn, se [[HMS «Glasgow»]]

*'HMS** «**Glasgow'''» var en britisk Type 42 Sheffield-klasse jager som deltok i Falklandskrigen. Som én av fem Type 42-jagere som deltok i krigen, ble skipet sendt ned til Falklandsøyene i en kampgruppe sammen med søsterskipene HMS «Sheffield», HMS «Coventry». Etter at «Sheffield» og «Coventry» ble senket, ble HMS «Exeter» og HMS «Cardiff» sendt ned som erstatning. 12. mai 1982 ble «Glasgow» skadet av bomber fra flere argentinske A-4 Skyhawk.

## Eksterne lenker
*
Hydrogenhalid

**Hydrogenhalider** er syrer som dannes som et resultat av en kjemisk reaksjon mellom hydrogen og et halogent grunnstoff. De halogene grunnstoffene som kan inngå i en hydrogenhalid, er fluor, klor, brom eller jod. Astat er også et halogent grunnstoff, men er utelatt på grunn av stoffets ustabilitet, og fordi det ikke er framstilt i noe mengde av betydning.

## Egenskaper

Disse forbindelsene er syrer på grunn av deres evne til å frigjøre H3O+-ioner.

Hydrogenhalider som ikke er løst i vann, er fargeløse gasser ved STP, med unntak av hydrogenflurid som har et kokepunkt på 19 °C på grunn av sterke hydrogenbindinger.
Rise of the Tyrant

***Rise of the Tyrant*** er Arch Enemys syvende studioalbum, utgitt i 2007.

## Sporliste
# «Blood on Your Hands» – 4:41
# «The Last Enemy» – 4:15
# «I Will Live Again» – 3:32
# «In this Shallow Grave» – 4:54
# «Revolution Begins» – 4:11
# «Rise of the Tyrant» – 4:33
# «The Day You Died» – 4:52
# «Intermezzo Liberté» – 2:51
# «Night Falls Fast» – 3:18
# «The Great Darkness» – 4:46
# «Vultures» – 6:35

## Eksterne lenker
*
Saad Mane

**Saad Mane** (arabisk: **سعد كميل**, født 6. januar 1963 i Kuwait) er en kuwaitisk fotballdommer. Han dømte tre kamper i fotball-VM 2002, en kamp i Confederations Cup 1997 og en kamp i Asia Cup i 2000.

## Kamper i VM

**2002**

* Gruppespill, 1. juni 2002:  &ndash;  1&ndash;2
* Gruppespill, 12. juni 2002:  &ndash;  2&ndash;3
* Bronsefinale, 29. juni 2002:  &ndash;  2&ndash;3

## Referanser


## Eksterne lenker
*
*  weltfussball.de
Oktan

**Oktan** er et alkan med den kjemiske formelen CH3(CH2)6CH3.

Oktan har 18 isomer:
* Oktan (*n*-oktan)
* 2-Metylheptan
* 3-Metylheptan
* 4-Metylheptan
* 3-Etylheksan
* 2,2-Dimetylheksan
* 2,3-Dimetylheksan
* 2,4-Dimetylheksan
* 2,5-Dimetylheksan
* 3,3-Dimetylheksan
* 3,4-Dimetylheksan
* 2-Metyl-3-etylpentan
* 3-Metyl-3-etylpentan
* 2,2,3-Trimetylpentan
* 2,2,4-Trimetylpentan (isooktan)
* 2,3,3-Trimetylpentan
* 2,3,4-Trimetylpentan
* 2,2,3,3-Tetrametylbutan
Hairspray (2007)

***Hairspray*** er en amerikansk-britisk romantisk komedie, musikal og ungdomsfilm fra 2007. Filmen har skuespillere som John Travolta, Michelle Pfeiffer, Christopher Walken, Amanda Bynes, Zac Efron, Queen Latifah og mange andre. Filmen er basert på Broadwaymusikalen *Hairspray* fra 2002, som igjen var basert på John Waters'  dansekomedie fra 1988 med samme navn.

Filmen utspiller seg i Baltimore i 1962 og handler om den overvektige tenåringsjenta Tracy Turnblad (Nikki Blonsky) som elsker å danse. Musikalen følger hennes ferd mot  å bli en av danserne på den lokale tv-stasjonens ungdomsprogram *The Corny Collins Show.* Hun blir tatt inn og ligger godt an til å vinne *Little Miss Hairspray*-kåringen, til hoveddanser Amber von Tussle (Brittany Snow) og moren Velma von Tussles (Michelle Pfeiffer) store forskrekkelse, fordi vinneren av kåringen blir hoveddanser på tv-programmet. Tracy blir også involvert i kampen mot raseskille og segregering, og hun må velge mellom å danse på tv eller å stå sammen med de nye afroamerikanske vennene sine, Seaweed  J. Stubbs (Elijah Kelley), Inez Stubbs (Taylor Parks) og moren deres, Maybelle «Motormouth» Stubbs (Queen Latifah), som ble utestengt fra tv-stasjonen av Velma von Tussle.

## Rolleliste
* Nikki Blonsky som Tracy Turnblad. En optimistisk, overvektig tenåringsjente som elsker dans.
* John Travolta som Edna Turnblad. Moren til Tracy.
* Michelle Pfeiffer som Velma Von Tussle.
* Amanda Bynes som Penny Lou Pingleton. Tracy sin bestevenninne.
* Christopher Walken som Wilbur Turnblad. Tracy sin far.
* Queen Latifah som Maybelle «Motormouth» Stubbs
* James Marsden som Corny Collins.
* Brittany Snow som Amber Von Tussle
* Zac Efron som Link Larkin. Kjæresten til Amber.
* Allison Janney som Prudence «Prudy» Pingleton. Penny sin mor.

## Referanser


## Eksterne lenker
* 
*
Malvasia

**Malvasia** (eller **malvazia**) er en type vindruer som historisk har vokst ved Middelhavet og på Madeira, men som nå dyrkes i de fleste vinregioner. Navnet viser også til viner laget fra druene. Tidligere ble navnene malvasia, malvasia og den engelske formen *malmsey* brukt om alle slags viner basert på disse druene, men i moderne terminologi brukes *malmsey* kun om en søt variant av madeira som lages på malvasiadruer.

Byen Monemvasia på Peloponnes antas å være opphavssted for vindruen som er oppkalt etter landsbyen Malvazia utenfor Monemvasia. Et annet navn som har vært i bruk, var *klossaria*, ettersom vinankene dekker druene slik en høne dekker sine kyllinger (*klossa* = rugehøne).

## Referanser
Aprilia RS125

**Aprilia RS125** er en motorsykkel som blir produsert av den italienske motorsykkel- og scooterprodusenten Aprilia SpA. Motorsykkelen ble første gang produsert i 1992 og er basert på en racingsykkel. Den blir drevet av en Rotax ensylindret 124,8&nbsp;cm³ totaktsmotor med Nikasil-dekket aluminiumsylinderblokk og vannkjøling. Aprilia har vunnet mange Grand Prix-seire i 125&nbsp;cm³ og 250&nbsp;cm³ totaktsklassene. 

Sykkelen er påsatt en turtallssperre etter produksjon, da de skal være veilovlige. I Grand Prix-racing før motorsykler er denne sperren ikke påsatt.
Optimal toppfart er 243km/t med full "trim", det er slik syklene i Grand Prix vinner så mangle titler.

## Eksterne lenker
* Aprilia Norge
* Norges største Apriliaforum
Eidos Interactive

**Eidos Interactive** (Tidligere **Domark Limited)** var et britisk selskap lokalisert i Wimbledon, London som lanserte videospill. Det ble stiftet av Stephen Bernard Streater i 1990. Noen av deres mest kjente serier inkluderer ''Championship Manager''*, [[Tomb Raider]], [[Hitman]], [[Commandos-serien|Commandos]], [[Deus Ex]], [[Legacy of Kain]], [[Age of Conan: Hyborian Adventures]], [[Thief (videospill)|Thief]]* og *[[Fear Effect]].*

## Referanser

## Eksterne lenker
*
March ör Die

***March ör Die*** er det ellevte studioalbumet til heavy metal-bandet Motörhead.

## Sporliste
# «Stand» (3:31)
# «Cat Scratch Fever» (Ted Nugent-cover) (3:51)
# «Bad Religion» (5:01)
# «Jack the Ripper» (4:37)
# «I Ain't No Nice Guy» (4:15)
# «Hellraiser» (4:33)
# «Asylum Choir» (3:40)
# «Too Good to Be True» (3:35)
# «You Better Run» (4:50)
# «Name in Vain» (3:05)
# «March or Die» (5:42)

## Personell
*Lemmy – Vokal, bass
*Phil Campbell – Gitar
*Michael «Würzel» Burston – Gitar
*Tommy Aldrige – Trommer

### Gjestemusikere
*Ozzy Osbourne – Vokal på «I Ain't No Nice Guy»
*Slash – Gitar på «You Better Run» og gitarsolo på «I Ain't No Nice Guy»
*Philthy Taylor – Trommer på «I Ain't No Nice Guy»
*Mikkey Dee – Trommer på «Hellraiser»

## Eksterne lenker
*
Moquihuixtli

**Moquihuix ** (også **Moquihuixtli**) (død 1473) var «stortaler» av Tlatelolco fra 1460 til 1473. Han ble drept i et opprør mot Āxāyacatl, stortaleren av Tenochtitlan.
## Referanser
Mytteriet på Bounty (roman)

***Mytteriet på Bounty*** er en roman fra 1932 av de engelske forfatterne Charles Nordhoff og James Norman Hall, basert på et faktisk mytteri på skipet Bounty  mot løytnant William Bligh, kommanderende offiser på HMAV «Bounty» i 1789. Romanen ble oversatt til norsk i 1959, og den har blitt basis for flere filmer og et musikkspill (musical). Romanen var den første i hva som skulle bli en Bounty-trilogi med *Men Against the Sea* – norsk utgave i 1954 som *Barkassen fra Bounty* og *Pitcairn's Island* – norsk utgave i 1958 som *«Bounty»-folkenes øy*.

En roman som kom ut før Nordhoff og Hall om det samme mytteriet var *Novel Les Révoltés de la Bounty* (*Mytteristene på Bounty*) ble utgitt av Jules Verne i 1879.

Romanen forteller historien via en fiktiv førsteperson ved navn Roger Byam, basert på den historiske medlemmet av mannskapet ved navn Peter Heywood. Byam, som ikke er en del av mytteristene, blir igjen på «Bounty» etter mytteriet. Han returnerer etter hvert til Tahiti hvor han blir arrestert og fraktet til England for å bli stilt for krigsrett. Han og flere andre medlemmer av mannskapet blir etter hvert frikjent.

## Figurer i ''Mytteriet på Bounty''
* **Roger Byam** – hovedpersonen og fortelleren, basert på den faktiske medlemmet av mannskapet Peter Heywood
* **[[William Bligh]]** – løytnant og kommandant på HMAV Bounty
* **[[Fletcher Christian]]** – til slutt mytterist

## Filmatiseringer
* En australsk stumfilm fra 1916: *[[Mytteriet på Bounty (1916)]]*
* En australsk film fra 1933 med Errol Flynn i hovedrollen: *[[In the Wake of the Bounty]]*
* En amerikansk film fra 1935 med Charles Laughton og Clark Gable i hovedrollene: *[[Mytteriet på Bounty (1935)]]*
* En amerikansk film fra 1962 med Marlon Brando i hovedrollen: *[[Mytteriet på Bounty (1962)]]*
* En amerikansk film fra 1984 med Mel Gibson og Anthony Hopkins i hovedrollene: *[[Mytteriet på Bounty (1984)]]*

Et musikkspill basert på den samme historien ble satt opp på West End i løpet av 1980-tallet. Den var skrevet av og spilt av David Essex.

## Litteratur
* Caroline Alexander, *The Bounty: The True Story of the Mutiny on the Bounty*, Viking Penguin, 2003, hardcover, 512 pages, ISBN 0-670-03133-X
* William Bligh, *Meuterei auf der Bounty*, Erdmann Verlag Tübingen. Beskrivelse av de faktiske reiseloggen ved W. Bligh, utgitt i 1791 og 1793 av Georg Forster og hans far i Berlin som "Magazin von merkwürdigen neuen Reisebeschreibungen".

## Eksterne lenker
* In the Wake of the Bounty (1933) hos the Internet Movie Database
* Hollywood history gir en diskusjon som sammenligner de tre filmene og en kort gjengivelse av romanen til Nordhoff og Hall og hvordan den forholder seg til det historiske mytteriet.
Norgesmesterskapet i fotball for menn 1982

**Norgesmesterskapet i fotball for menn 1982** ble vunnet av  etter seier over  med  3&ndash;2 den 24. oktober.

Branns Neil MacLeod kunne etter kampen motta pokalen som tidenes første utenlandske kaptein.

## 1. runde

## 2. runde

## 3. runde

## 4. runde

## Kvartfinaler

****' &ndash;  4-2
****' &ndash;  2-1 e.e.o.
****' &ndash;  2-0
* &ndash; ***' 1-1, 0-4

## Semifinaler

****' &ndash;  3-1 e.e.o.
* &ndash; ***' 0-1

## Finale

**[[Sportsklubben Brann|Brann]]** ble Norgesmester etter at de vant over Molde med  3&ndash;2 den 24. oktober. Målscorere for Brann var Geir Austvik som scoret i det 17. minutt, Ingvar Dalhaug som scoret i det 42. minutt og Neil McLeod som scoret i det 58. minutt. For Molde scoret Rune Ulvestad i det 21. minutt og Steinar Henden i det 37. minutt. Øyvind Pettersen, Brann fikk rødt kort etter 88 minutter. 

24&nbsp;000 tilskuere overvar kampen, som ble spilt på Ullevaal stadion i Oslo. Dommer var Torbjørn Aass. Dette var femte gangen Brann vant et Norgesmesterskap.

**Branns vinnerlag:**  Stein Norstad,  Hans Brandtun, Bjørn Erik Brandt, Tore Strand, Asgeir Kleppa, 
Geir Austvik, Kjell Rune Pedersen (Terje Rolland fra 83.), Arne Møller, Neil McLeod,  
Ingvar Dalhaug (Øyvind Pettersen fra 64. min.) og Finn Krogh.

**Moldes lag:** Inge Bratteteig, Tor Gunnar Hagbø, Bertil Stranden, Ulrich Møller, 
Per Arne Aase (Stig Monsen fra 87.), Geir Malmedal, Rune Ulvestad, Ivar Helge Mittet (Einar Sekkeseter fra 74.), Stein Olav Hestad, Jan Berg og Steinar Henden.

## Kilder
*  www.brann.no
* www.rsssf.no
* Aftenposten
* Jan Hedenstad (red). *Sportsboken 82-83*. Hjemmet. ISBN 82-7001-942-9.
Gulvingehøstlibelle

**Gulvingehøstlibelle** er en libelle som tilhører familiegruppen libeller (Libellulidae). 

## Utbredelse
Gulvingehøstlibelle er utbredt i det meste av Europa og det nordlige Asia til Japan. Finnes i Danmark, og det sydøstlige Sverige og Finland. I sydlige Norge, i lavlandet, vestover til Rogaland. Finnes også i Sør-Trøndelag og Nordland.  

## Utseende
Kjønnene er ganske like. Grunnfargen er på brystpartiet er lyst brunlig, med svarte tegninger. Bakkroppen er rød-orange på oversiden og har en mørk lengdestripe langs siden.  Hunnens bakkropp er nesten helt gul og har i tillegg en gul lengdestripe under den svarte. Hunner mangler den røde fargen på bakkroppen, slik som hos hannen. 

Vingene holdes i en rett vinkel ut fra kroppen i hvile. Vingene, og særlig bakvingene, er gult farget ved roten (basen). Blodrød høstlibelle ligner gulvingehøstlibelle, men mangler gulfargen ved vingeroten. Vingespennet er mellom 55&nbsp;og&nbsp;65&nbsp;millimeter.  

## Levevis

Nymfen lever på bunnen i mindre grunne innsjøer eller våtmarker, på solrike steder. Gulvingehøstlibelle foretrekker større områder med rik sumpvegetasjon, som elvesnelle og starr, på steder som delvis eller helt tørker ut om sommeren. 

Eggene overvintrer på land, på steder som oversvømmes om våren. Utviklingen tar 1 år. Nymfen lever i vann blant torvmose og vannplanter. De voksne (imago) øyenstikkerne finnes vanligvis ikke langt fra stedet der de levde som nymfe. 

Flygetiden er fra tidlig i juli til månedskifte av oktober/november.

Gulvingehøstlibelle har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.

## Referanser




## Kilder
* Holmen, M. & H. Pedersen. 1995. *Odonata i Danmark, foreløbig status 1995*. Nordisk Odonatologisk forum. Vol 2,  side 4
* Olsvik, Hans. 1996. *Øyenstikkere i Møre & Romsdal, VestNorge, status for atlasprosjektet pr. 1995* Nordisk Odonatologisk forum. Vol 2,  side 16
* Sahlén, Göran. 1996. *Sveriges Trollsländor.* Feltbiogerna. 165 sider. 

## Eksterne lenker
* 
* Gulvingehøstlibelle – www.nhm.uio.no/norodo/  – Et norskspråklig nettsted om norske øyenstikkere.
Småtorvlibelle

**Småtorvlibelle** er en libelle som tilhører familiegruppen libeller (Libellulidae). Småtorvlibelle er den vanligste torvlibellen (slekten *Leucorrhinia*) i Norge. 

## Utbredelse
Småtorvlibelle er utbredt i Mellom-Europa, og det vestlige Asia. Finnes i Danmark, Sverige og Finland. I sydlige Norge, nord til Troms, men mangler i fjellet.

## Utseende
Kjønnene er noe ulike. Hunnens bakkropp er mørk brun-svart med gule flekker. Hanner har mørk bakkropp med røde flekker. Hannen har svart farge på analvedhenget, bakerst på bakkroppen.  Pannen (frons) er  hvit. Småtorvlibelle ligner på østlandsk torvlibelle, men er noe mindre.

Vingene holdes i en rett vinkel ut fra kroppen i hvile. Bakvingen har en liten, men godt synlig, flekk helt inne ved roten (ved kroppen). Vingespennet er mellom 60&nbsp;og&nbsp;70&nbsp;millimeter.  

## Levevis
Nymfene lever i sure og næringsfattige små dammer, pytter eller myrtjern med undervannsvegetasjon av torvmose. Finnes i lavlandet, men også opp i fjellet til 600 moh.  Den synes å være vanligere i innlandet enn ved kysten.  

Eggene legges i vannet. Utviklingen tar 2-3 år. Nymfen overvintrer på vegetasjonen blant vannplanter og mose. De voksne (imago) øyenstikkerne finnes vanligvis ikke langt fra stedet der de levde som nymfe.

Flygetiden er fra slutten av mai til august.

Småtorvlibelle har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.

## Referanser




## Kilder
* Holmen, M. & H. Pedersen. 1995. *Odonata i Danmark, foreløbig status 1995*. Nordisk Odonatologisk forum. Vol 2,  side 4
* Olsvik, Hans. 1996. *Øyenstikkere i Møre & Romsdal, VestNorge, status for atlasprosjektet pr. 1995* Nordisk Odonatologisk forum. Vol 2,  side 16
* Sahlén, Göran. 1996. *Sveriges Trollsländor.* Feltbiogerna. 165 sider. ISBN 91-85094-43-9 

## Eksterne lenker
* 
* Småtorvlibelle – www.nhm.uio.no/norodo/  – Et norskspråklig nettsted om norske øyenstikkere.
Ersfjordgranitt

**Ersfjordgranitt** er en arkeisk dypbergart som sannsynligvis er en vestlig forlengelse av tilsvarende mer metamorfe bergarter i Finnmark.
Ersfjordgranitten finnes langs nordsiden av Ersfjorden på Kvaløya, vest for Tromsø. U-Pb datering av zirkon indikerer at granitten ble utkrystallisert for 1 792 millioner år siden.

## Referanser
Ringvassøy grønnsteinsbelte

**Ringvassøy grønnsteinsbelte** er et geologisk område som er blottet på nordlige del av Ringvassøya i Tromsø. Det er et 10&nbsp;km bredt og 30&nbsp;km langt bergartskompleks som består av ulike felsiske til mafiske, metavulkanske bergarter av tholeiitisk til kalsium-alkalisk affinitet. U–Pb-zirkonalder på 2&nbsp;849 millioner år og 2&nbsp;835 millioner år.

Grønnsteinene er gjennomskåret av utallige mafiske ganger.

## Referanser


## Eksterne lenker
* Håvard Dahl Brattrein: Bygdebok for Karlsøy og Helgøy
Dormagen

**Dormagen** er en by i den tyske delstaten Nordrhein-Westfalen med rundt 65&nbsp;000 innbyggere. Den ligger i *[[kreis]]en* Rhein-Kreis Neuss mellom Düsseldorf, Köln og Mönchengladbach på den vestlige bredden av Rhinen.

Dormagen ble grunnlagt i år 50 e.kr. med navnet *Durnomagus*.

Hovednæringen i byen er den kjemiske fabrikken til Bayer AG.

## Bilder

Dormagen StMichael.jpg|St. Michaelskirken
Zons Freilichtbuehne.jpg|Friluftsscene i Zons
Zons axb01.jpg|Gamlebyen i Dormagen i 1977


## Referanser


## Eksterne lenker
*
Disputas

En **disputas** eller **disputasjon** (fra latin disputare, «utrede» eller «undersøke») er en offentlig diskusjon om et tema. Disputas betegner et særlig et åpent arrangement der en kandidat (doktorand) ved et universitet eller en høyskole presenterer og forsvarer sin doktorgradsavhandling overfor kritiske fagopponenter.  

Historisk ble disputaser gjennomført som retoriske øvelser på latin, der man forsvarte og angrep teser. Slike arrangementer var vanlige ved europeiske universiteter, for eksempel Universitetet i Leipzig.  

*Å disputere* vil si å forsvare en vitenskapelig avhandling for å ta doktorgrad.  

## Doktorgradsdisputas
En moderne disputas er en del av prosessen ved tildeling av en doktorgrad. Før disputasen vurderer en komité oppnevnt av fakultetet om avhandlingen er forsvarbar. Dersom den godkjennes, må kandidaten forsvare den i et offentlig møte, vanligvis mot to opponenter oppnevnt av universitetet.  

Førsteopponenten tar normalt for seg helhet og overordnete problemstillinger, mens andreopponenten fokuserer på detaljer. Etter avsluttet disputas avgjør fakultetet om avhandlingen godkjennes og graden kan tildeles.  

En tilhører kan også opptre som opponent, kalt *opponent ex auditorio*. De offisielle opponentene utnevnes av institusjonen og omtales som opponenter *ex officio*.  

Detaljer i organisering og praksis varierer mellom universiteter og land, men grunnprinsippet er at en avhandling vurderes av fagfeller ut fra nivå, omfang og kvalitet.

## Referanser
Mercury-Atlas 8

**Mercury-Atlas 8** var en bemannet romferd i NASA sitt Mercury-program. Det var den femte bemannede amerikanske romferden og den lengste til da i programmet. Mercury-Atlas 8 ble skutt opp med en Atlas-rakett fra Complex 14 på Cape Canaveral i Florida. Romskipet gjennomførte 6 omløp rundt Jorden, med astronaut Wally Schirra ombord. Ferden varte litt over 9 timer.

## Mannskap
*Wally Schirra, Pilot

**Backup mannskap**
*Gordon Cooper, Pilot

## Høydepunkter fra ferden
Oppskytingen av Mercury-romskipet og Atlas-raketten var helt uten problemer. Dette var første gang i programmet at en ferd gikk uten noen former for problemer.

Schirra sin ferd var den første av de lange ferdene i Mercury-programmet. 

Romferden på 6 omløp, der Schirra tilbragte mesteparten av tiden i det han kalte for «sjimpanse-konfigurasjon», der romskipet ble styrt automatisk. Schirra forsøkte også å styre ved hjelp av stjerne-navigasjon (han syns det var vanskelig), tok fotoer med et Hasselblad-kamera, trente lett, så lyn i atmosfæren, sendte de første direkte meldingene fra et amerikansk romskip til radio og TV-publikum på bakken.
Dette var også den høyeste ferden i Mercury-programmet med hele 283 km høyde, men Schirra var ikke særlig imponert over utsikten, sammenlignet med sine dager som testpilot i store høyder: "Same old deal, nothing new," fortalte han under debriefing.

Schirra og Sigma 7 gjennomførte den første landingen i Stillehavet. 

Mercury-romskipet nr 16 – Sigma 7, er nå utstilt i «the United States Astronaut Hall of Fame» i Titusville, Florida.

## Trivia
Under ferden avslørte Schirra at han var medlem i «the Ancient Order of Turtles».

## Eksterne lenker
http://history.nasa.gov/SP-12/app.1.htm Transcript of air to ground communications during mission.
* Project Mercury – First U.S. Manned Six Pass Orbital Mission – NASA – 1968
* NASA SP-12 *Results of the Third U.S. Manned Orbital Space Flight, October 3, 1962*.
* Jay Barbree, One of America's Best Sons, *The Daily Nightly*, May 3, 2007.
Vest-Troms grunnfjellskompleks

**Vest-Troms grunnfjellskompleks** er et geologisk bergartskompleks som er blottet på øyene langs vestkysten av Troms.

I nordøst finnes tonalittiske til anorthosittiske og gabbroiske migmatittiske gneiser ([1]). Disse gneisene overlagres tektonisk av det ca. 10&nbsp;km brede og 30&nbsp;km lange Ringvassøy grønnsteinsbelte, som består av ulike felsiske til mafiske metavulkanske bergarter av tholeiitisk til kalsium-alkalisk affinitet. En prøve av den tonalitiske gneisen gav en arkeisk U–Pb zirkon alder på 2841 +/- 3Ma (Zwaan and Tucker, 1996), som tilsvarer U–Pb zirkon aldre på 2849 +/- 4 og 2835+/- 14 millioner år på de metavolkaniske bergartene i det overliggende grønnsteinsbeltet. Både gneisene og bergartene fra de overliggende grønnsteinsbeltet i nordlige del av WTBC er gjennomskåret av utallige mafiske ganger. Arkeiske tonalitter, granitter og mafiske ganger som varierer i alder fra 2880 til 2670 millioner år har også blitt identifisert på de andre øyene i Vest-Troms grunnfjellskompleks (Corfu et al., 2003; Bergh et al., 2006; Kullerud et al., 2006).

Den sentrale og sørvestlige delen av WTBC består av granittiske bergarter og migmatitter. En av de største granittkroppene i WTBC er Ersfjordgranitten på Kvaløya nord for Tromsø, som har intrudert omkringliggende gneiser diskordant. Ersfjordgranitten består av tonalitt og tonalittisk gneis som består av plagioklas og kvarts og tilhører TTG-gruppen. De eldste bergartene er 2880 millioner år gamle, og dette området er spesielt ved at bergartene er lite påvirket av metamorfose og de har altså unngått den kaledonske fjellkjedefoldning.

## Referanser


## Eksterne lenker
* Populærvitenskapelig presentasjon av Vest-Troms grunnfjellskompleks
Adynaton

**Adynaton** (fra gresk: *a-*: 'uten', og *dynasthai*: 'å være mulig', i flertall: adynata) er en talefigur i form av en hyperbol ført ut i et paradoks som gjør det til et umulighetssymbol.

Umulige oppgaver forekommer særlig innenfor folkediktningen, altså i sagn, eventyr, ballader, legender, gåter, ordtak og myter. Adynata var et utbredt litterært og retorisk virkemidel i den klassiske perioden, og er i latin kjent som såkalte *impossibilia*.

I sagnene om ukyndig bruk av svarteboka, hvor en uforvarende kommer til å løse djevelen, er den eneste måten å redde seg unna å sette den onde til en umulig oppgave, som å øse en fjordarm tom for vann, rette ut et krøllet pubeshår, lage rep av sand, telle sandkorn, hvetekorn eller pulver, ro mot vinden med en båt lastet med tomme tønner, løsne knuter i et fiskenett og så videre

I eventyret om "Manddatteren og Kjærringdatteren" settes de to stesøstrene etter tur til å utføre umulige oppgaver, som å hente vann i et såld (brukt til å riste og rense korn i). Manndattera som lytter til fuglespråket får det råd å kline leire i såldet. Hun klarer dermed likevel til trollkjerringas fortvilelse å bære vann med det redskapet hun har fått utdelt.

Adynata finnes også brukt innenfor skjønnlitteraturen, for eksempel av Henrik Ibsen i dramaet *[[Brand]]*.


*BRAND *kommer tillsyne højere oppe og lytter*
*... Jeg tænkte mig en mørkrædd Ugle,
*en Fisk med Vandskrækk. Lydt jeg lo;
*jeg vilde dem af Mindet smugle,
*men de hang i med Tand og Klo. – (HIS 5, s. 203.)



*MODEREN *slaar vildt imod ham*
*Byd Ilden skilles fra sin Hede,
*Sne fra sin Frost, Sjø fra sin Væde!
*Slaa af! (HIS 5, s. 267.)



*BRAND
*... Byd Helten stryge ud sit Navn
*og nøje sig med Sejrens Gavn;
*giv Kejser, Konge, samme Kaar,
*og se hvad stort du øvet faar.
*Byd Digteren i Løndom smugle
*af Buret sine Skjønhedsfugle,
*saa ingen aner, det var *ham*,
*der gav dem Røst og Guldfjærs Bram. (HIS 5, s. 292.)


## Litteratur
*Ronald Grambo: "Umulighetssymboler i folketradisjonen" (s. 60-71). *Maal og Minne* 1963.
*Martti Haavio: "Omöjlighetssymboler i finsk epik" (s. 73-83). *Sed och Sägen* 1956.
**Henrik Ibsens Skrifter* [= HIS] 5. Episke Brand. Brand. Peer Gynt. Universitetet i Oslo. H. Aschehoug & Co. (William Nygaard). Oslo 2007. ISBN 82-03-19002-2.
*Anna Birgitta Rooth: *Från lögnsaga till paradis*. Acta Universitatis Upsaliensis. Studia Ethnologica Upsaliensia 12. Uppsala 1983. ISBN 91-554-1462-1
Uvdal II kraftverk

**Uvdal II kraftverk** er et vannkraftverk i Nore og Uvdal kommune i Buskerud fylke.  Kraftverket ble satt i drift i 1966, og utnytter et fall på  196 meter fra Fønnebøfjorden til Norefjorden.

Det er installert to vertikale francisturbiner på totalt 44 MW. Normal årsproduksjon er på ca. 190 GWh.

Nedslagsfeltet er på 700 km². 
Kraftstasjonen er innsprengt i fjell.

Vannet som kraftverket bruker kommer i hovedsak fra Uvdal I kraftverk.

Kraftverket eies og driftes av Skagerak Kraft. E-CO Energi har en eierandel på 10%.

## Referanser


## Kilder
* 
* NVE vannkraftdatabase
* Skagerak Kraft
* Hafslund E-CO

## Se også
Uvdal I kraftverk, Nore 1 og Nore 2.
Ukyndig bruk av svarteboka

***Ukyndig bruk av [[svartebok]]a*** er et internasjonalt vandresagn kjent over hele Europa.

## Handlingen
Sagntypen forteller om en person som tilfeldig finner svarteboka, åpner den, og kommer i skade for å lese på den siden hvor djevelen løses og kommer settende for å be om tjeneste. Nå gjelder det å oppholde ham med en umulig oppgave (adynaton), til noen kommer som kan binde den onde og gi ham reisepass. Hadde en ikke vært snarrådig og funnet på noe, ville den onde ha tatt med seg den som løste ham. 

## Internasjonalt vandresagn
Sagnet er klassifisert som ML 3020 **Inexperienced Use of the Black Book** i den systematiske sagnkatalogen. I Norge finnes tallrike varianter av sagnet jevnt fordelt over hele landet fra Rogaland og Vest-Agder til Nordland. Reidar Th. Christiansen lister opp 35 varianter fra Østlandet, 6 fra Telemark, 12 fra Sørlandet, 45 fra Vestlandet, 9 fra Trøndelag og 12 fra Nord-Norge, dvs. 119 norske varianter av sagntypen.

Det er så langt ikke registrert noen varianter av sagnet i Troms og Finnmark, men så er det heller ikke funnet virkelige svartebøker lenger nord enn Beiarn i Nordland. Unntaket er en enkelt svartebok, funnet i Trondenes i Troms, som ifølge Anton Christian Bang skal være tatt med dit fra en proveniens lenger syd i landet.

## Litteratur

*A. Chr. Bang: Norske Hexe-Formularer og magiske Opskrifter. Ny utgave med forord og registre av Velle Espeland. [Første gang utgitt i 1901-1902]. Ka Forlag. Oslo 2005. ISBN 82-8147-000-3.
*Reidar Th. Christiansen: *The Migratory Legends. A Proposed List of Types with a Systematic Catalogue of the Norwegian Variants*. FF Communications N:o 175, s. 28-35.
Kvalifisering til EM i fotball 2004

**Kvalifiseringa til EM i fotball 2004** ble spilt mellom september 2002 og november 2003. 50 landslag ble delt inn i ti grupper hvor hvert lag spilte hjemme og borte mot hvert lag. Laget som kom på 1.-plass ble direktekvalifisert til mesterskapet, mens laget som kom på 2.-plass måtte spille play-off mot et annet lag som kom på 2.-plass. Vertsnasjonen  var direktekvalifisert.

## Gruppe 1

## Gruppe 2

## Gruppe 3

## Gruppe 4

## Gruppe 5

## Gruppe 6

## Gruppe 7

## Gruppe 8

## Gruppe 9

## Gruppe 10
Tofua

**Tofua** er en vulkansk øy i øygruppen Tonga i det sørlige delen av Stillehavet. I 1774 seilte James Cook forbi øya, den første europeer som gikk iland var William Bligh i 1789, etter mytteriet på Bounty. Øya er idag ubebodd.
Spacehab

**Spacehab** er betegnelsen på en modul (og integrert nyttelast-bærer) til de amerikanske romfergene, som er ombord i lasterommet på romfergene.

**Spacehab, Inc** er også navnet på et amerikansk selskap med base i Webster Texas nær Johnson Space Center. Det sørger for kommersielle romprodukter og tjenester til NASA, det amerikanske forsvarsdepartementet, andre internasjonale romforetak og globale kommersielle kunder. 

## Romfergeturer med Spacehab ombord

Spacehab har vært med på 22 romfergeturer og har sørget for plass til nyttelast og mannskap på 8 turer til Den internasjonale romstasjonen (ISS) og syv til den russiske romstasjonen Mir.

Se også komplett Spacehab-oversikt her.

## Eksterne lenker
* Official Spacehab web site 
* Encyclopedia Astronautica entry
Strømsund bru

**Strømsund bru** er ei klaffebru på fylkesvei 511 i Karmøy kommune i Rogaland. Brua krysser Vågen i Kopervik og er 52 meter lang. Seilløpet (spennvidden) er 29 meter. Brua ble bygd i 1978 og avløste den tidligere Kopervik bru fra 1929. Den gamle brua var også bevegelig, men av svingbrutypen.

Strømsund bru er den første klaffebrua i Norge med hydraulisk drift. Brua ble i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet brua 17. april 2008.

## Se også
*Liste over broer i Norge
*Strömsundsbron

## Referanser


## Eksterne lenker
* Statens vegvesen: Bruvakt på heiltid (14. juni 2006)
*
Yoshinori Kitase

**Yoshinori Kitase** (北瀬 佳範 *Kitase Yoshinori*, født 23. september 1966) er en japansk spillprodusent, scenarioforfatter og tidligere spillregissør som jobber for Square Enix (tidligere Square). Hans mest kjente roller som en spillregissør er *[[Final Fantasy VI]]*, *[[Chrono Trigger]]*, *[[Final Fantasy VII]]* and *[[Final Fantasy VIII]]*. Kitase arbeidet senere som en produsent for *[[Final Fantasy X]]* og *[[Final Fantasy X-2]]*. Han jobber foreløpig på *[[Final Fantasy VII#Compilation of Final Fantasy VII|Compilation of Final Fantasy VII]]* og *[[Final Fantasy XIII]]* som en produsent.

## Eksterne lenker
*
Guy Goethals

**Guy Goethals** (født 26. desember 1952) er en tidligere belgisk fotballdommer som er mest kjent for å ha dømt i en kamp fotball-EM 1992 og en kamp i fotball-EM 1996. 

## Kamper i EM

**1996**

* Gruppespill, 19. juni 1996:  &ndash;  0&ndash;0

**1992**

* Gruppespill, 15. juni 1992:  &ndash;  2&ndash;0

## Referanser

*  weltfussball.de